hotchpotch/miracl-hf-unified huggingface dataset:
অ্যান্ডি গ্যানটিউম
অ্যান্ড্রু অ্যান্ডি গর্ডন গ্যানটিউম (; জন্ম: ২২ জানুয়ারি, ১৯২১ - মৃত্যু: ১৭ ফেব্রুয়ারি, ২০১৬) ত্রিনিদাদ ও টোবাগো’র বেলমন্ট এলাকায় জন্মগ্রহণকারী ওয়েস্ট ইন্ডিজের বিশিষ্ট আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের সদস্যরূপে ১৯৪৮ সালে একটিমাত্র টেস্টে অংশ নিয়েছিলেন। একমাত্র টেস্ট ইনিংসে ১১২ রান করেন। এরফলে তিনি টেস্ট ক্রিকেটের ইতিহাসে ব্যাটিং গড়ে শীর্ষস্থান দখল করেন। ঘরোয়া প্রথম-শ্রেণীর ক্রিকেটে ত্রিনিদাদ দলের প্রতিনিধিত্ব করেছেন অ্যান্ডি গ্যানটিউম। এছাড়াও, জানুয়ারি, ২০১৬ সাল পর্যন্ত গ্যানটিউম ওয়েস্ট ইন্ডিজের সর্বাপেক্ষা প্রবীণ টেস্ট ক্রিকেটার ছিলেন।
ক্রিকেট খেলায় তাঁর কোন প্রাতিষ্ঠানিক শিক্ষা ছিল না। তাস্বত্ত্বেও ১৯৪১ সালে ১৯ বছর বয়সে উইকেট-রক্ষক হিসেবে ত্রিনিদাদ দলের পক্ষে অভিষেক ঘটে। আট নম্বরে ব্যাটিংয়ে নেমে ৮৭ তোলেন। এরপর পরবর্তী কয়েক মৌসুম নিয়মিতভাবে ত্রিনিদাদের পক্ষে প্রথম-শ্রেণীর ক্রিকেট প্রতিযোগিতাসহ প্রথম-শ্রেণীবিহীন দ্বীপপুঞ্জের প্রতিযোগিতায় অংশ নেন গ্যানটিউম। এছাড়াও, ওয়েস্ট ইন্ডিজের প্রথম-শ্রেণীর ক্রিকেটের ইতিহাসে সর্বনিম্ন পূর্ণাঙ্গ ইনিংসে শীর্ষ রান সংগ্রাহক হিসেবেও চিত্রিত হয়ে আছেন। জুলাই, ১৯৪২ সালে ত্রিনিদাদের দলীয় সংগ্রহ মাত্র ১৬ হলে তিনি সর্বোচ্চ ৯ রান তোলেন বার্বাডোসের বিপক্ষে। এ সময়ে ত্রিনিদাদ দলের পক্ষে ফুটবলেও অংশ নিয়েছিলেন। কিন্তু সরকারী চাকুরীতে কর্মরত থাকায় ক্রীড়ায় অংশগ্রহণে তাঁর সীমাবদ্ধতা ছিল।
মাঝারিসারিতে ব্যাটিংয়ে নামতেন তিনি। পরবর্তীতে উইকেট-রক্ষণে পীচ পর্যবেক্ষণে সম্পৃক্ততা থাকায় উইকেট-রক্ষকেরা ব্যাটিং উদ্বোধনে ভাল করবেন এ ধারনার বশবর্তী হয়ে তাঁকে শুরুতেই নামানো হয়েছে। কিন্তু গ্যানটিউম এ তত্ত্বে বিশ্বাসী ছিলেন না ও ব্যাটিং উদ্বোধনে তেমন স্বাচ্ছন্দ্যবোধ করেননি। ১৯৪৬ সালে প্রথম-শ্রেণীর ক্রিকেটে অভিষেক সেঞ্চুরি হাঁকান। পরের বছর আরও একটি সেঞ্চুরি করেন।
১৯৪৭-৪৮ মৌসুমে সফরকারী ইংল্যান্ড দলের বিপক্ষে ত্রিনিদাদে অনুষ্ঠিত প্রথম খেলায় তিনি ১০১ ও অপরাজিত ৪৭* রান তোলেন। ব্যাটিং উপযোগী পীচে ধীরগতিতে রান সংগ্রহ করায় সাংবাদিকদের কাছ থেকে ব্যাপক সমালোচনার মুখোমুখি হন। দ্বিতীয় খেলায় ৫ ও ৯০ রান তুললেও তাঁর দূর্বল ক্রীড়াশৈলীর ফলে টেস্ট দলে অন্তর্ভুক্ত করা হয়নি। কিন্তু, উদ্বোধনী ব্যাটসম্যান জেফ স্টলমেয়ারের আঘাতপ্রাপ্তিতে শূন্যস্থান পূরণে তাঁকে দলে নেয়া হয়।
১৯৪৮ সালে চমকপ্রদ ব্যাটিং নৈপুণ্যতার স্বাক্ষর রাখায় ইংল্যান্ডের বিপক্ষে টেস্ট খেলায় তাঁকে অন্তর্ভুক্ত করা হয়। কিন্তু অত্যন্ত ধীরগতিতে রান সংগ্রহ করায় তাঁকে দল থেকে বাদ দেয়া হয়। এরপর আর তাঁকে কোন টেস্ট খেলায় দেখা যায়নি; যদিও ৩৬ বছর বয়সে ১৯৫৭ সালে ইংল্যান্ড সফরে দলের অন্যতম সদস্য ছিলেন তিনি।
১৯৭৩-৭৪ মৌসুমে গ্যানটিউম দলীয় ম্যানেজারের ভূমিকায় অবতীর্ণ হয়েছিলেন। ২০০৭ সালে নিজস্ব আত্মজীবনী 'মাই স্টোরি: দি আদার সাইড অব দ্য কয়েন' প্রকাশ করেন। গ্রন্থে তিনি তাঁর খেলোয়াড়ী জীবনে ওয়েস্ট ইন্ডিজের ভূমিকা নিয়ে সমালোচনা করেন। ২০১৫ সাল পর্যন্ত তিনি ওয়েস্ট ইন্ডিজের প্রবীণতম ও বিশ্বে দ্বিতীয় প্রবীণতম ক্রিকেটারের মর্যাদা লাভ করেন।
তালহা ইবনে তাহির
তালহা ইবনে তাহির (طلحة بن طاهر) (মৃত্যু ৮২৮) ছিলেন খোরাসানের তাহিরি গভর্নর। ৮২২ থেকে শুরু করে তার মৃত্যুর আগ পর্যন্ত তিনি গভর্নর ছিলেন।
৮২২ সালে খোরাসানের গভর্নর তাহির ইবনে হুসাইন মারা যান। এরপর তালহা গভর্নর হন।
তালহার শাসনকাল সিস্তানের স্থানীয় খারিজিদের বিরুদ্ধে অভিযানের জন্য বেশি পরিচিত। ৮২৮ সাল পর্যন্ত এই দুপক্ষের মধ্যে লড়াই চলেছে। এই বছর তালহা এবং খারিজিদের নেতা হামজা উভয়ে মারা যান। তালহার পর তার ভাই আবদুল্লাহ ইবনে তাহির গভর্নর হন।
বিদ্যা বালান গৃহীত পুরস্কার এবং মনোনয়ন তালিকা
বিদ্যা বালান একজন ভারতীয় মডেল ও চলচ্চিত্র অভিনেত্রী। তিনি জাতীয় চলচ্চিত্র পুরস্কার, আন্তর্জাতিক ভারতীয় চলচ্চিত্র একাডেমি পুরস্কার (আইফা পুরস্কার), ফিল্মফেয়ার পুরস্কার, স্ক্রীণ পুরস্কার, জি সিনে পুরস্কার, স্টার গিল্ড পুরস্কার সহ ৫২টি পুরস্কার জিতেছেন।
আনন্দোলোক পুরস্কার এবিপি গ্রুপ কর্তৃক প্রদত্ত কলকাতা ভিত্তিক একটি মিডিয়া পুরস্কার যা বাংলা ও হিন্দি চলচ্চিত্রের উপর দেওয়া হয়। বিদ্যা বালান দুবার এ পুরস্কার বিজয়ী হন।
এশীয় চলচ্চিতের সদস্য হংকং আন্তর্জাতিক চলচ্চিত্র উৎস সোসাইটি প্রতিবছর এশীয় চলচ্চিত্র পুরস্কার প্রদান করে। বিদ্যা একবার মনোনয়ন পেয়েছিলেন।
এশিয়া-প্যাসিফিক চলচ্চিত্র উৎসব এশিয়া-প্যাসিফিক অঞ্চলের চলচ্চিত্র সমূহ নিয়ে অনুষ্ঠিত হয়। বিদ্যা একবার এ পুরস্কারের জন্য মনোনীত হয়েছিলেন।
এশিয়া-প্যাসিফিক স্ক্রীণ পুরস্কার প্রতিবছর ব্রিসবন সিটি কাউন্সিল, অস্ট্রেলিয়ায় দেওয়া হয়। বিদ্যা একবার এ পুরস্কারের মনোনয়ন পান।
বিগ স্টার এন্টারটেইনমেন্ট পুরস্কার রিলায়েন্স ব্রডকাস্ট নেটওয়ার্ক কর্তৃক প্রতিবছর প্রদান করা হয়। বিদ্যা দুবার এ পুরস্কার বিজয়ী হন এবং সাতবার পুরস্কারের জন্য মনোনীত হন।
এফআইসিসিআই কাঠামোর শ্রেষ্ঠত্ব সান্মাননা প্রতিবছর ফেডারেশন অব ইন্ডিয়ান চেম্বারস অব কমার্স এ্যান্ড ইন্ডাস্ট্রি কর্তৃক প্রদান করা হয়ে থাকে। বিদ্যা তিনবার এ সম্মাননা অর্জন করেন।
ফিল্মফেয়ার পুরস্কার দ্যা টাইমস গ্রুপ কর্তৃক ১৯৫৪ সাল থেকে হিন্দি চলচ্চিত্রের জন্য প্রদান করা হয়। বিদ্যা পাচঁবার এ পুরস্কার বিজয়ী হয়েছেন।
কর্তৃক বলিউডের কলা-কুশলিদের সম্মানে আন্তর্জাতিক ভারতীয় চলচ্চিত্র একাডেমি পুরস্কার বা আইফা পুরস্কার প্রদান করে। বিদ্যা চারবার এ পুরস্কার অজর্ন এবং দশবার পুরস্কারের জন্য মনোনীত হয়।
লায়ন্স ক্লাব অব এসওএল-মুম্বাই কর্তৃক লায়ন্স গোল্ড পুরস্কার দেওয়া হয়। বিদ্যা দুবার এ পুরস্কার বিজয়ী হন।
ভারত সরকারের চলচ্চিত্র অধিদপ্তর কর্তৃক ভারতীয় চলচ্চিত্র শিল্পে অবদানের জন্য জাতীয় চলচ্চিত্র পুরস্কার প্রদান করা হয়। বিদ্যা একবার এ পুরস্কার বিজয়ী হন।
পিপল’স চয়েজ পুরস্কারের ভাতরীয় সংস্করণ পিপল’স চয়েজ পুরস্কার (ভারত) ভারতীয় চলচ্চিত্র, টেলিভিশন, সঙ্গীত ও ক্রীড়ার উপর প্রদান করা হয়। বিদ্যা একবার এ পুরস্কারের জন্য মনোনীত হন।
প্রযোজক গিল্ড চলচ্চিত্র পুরস্কার (পূর্বে অপ্সারা চলচ্চিত্র ও টেলিভিশন প্রযোজক গিল্ড পুরস্কার নামে পরিচিত ছিল) প্রতিবছর প্রদান করা হয়ে থাকে। বিদ্যা পাচঁবার এ পুরস্কার বিজয়ী হন।
ইন্ডিয়ান এক্সপ্রেস লিমিটেড কর্তৃক স্ক্রীণ পুরস্কার হিন্দি ও মারাঠি চলচ্চিত্রের উপর প্রদান করা হয়। বিদ্যা পাচঁবার এ পুরস্কার বিজযী ও মনোনীত হন।
স্টারডাস্ট পুরস্কার প্রতিবছর মেঘনা পাবলিশিং কোম্পানি লি: কর্তৃক প্রদান করা হয়। বিদ্যা পাচঁবার এ পুরস্কার জয়লাভ করে এবং তেরবার মনোনীত হন।
জি সিনে পুরস্কার প্রতিবছর জি এন্টারটেইনম্যান্ট এন্টারপ্রাইজ কর্তৃক প্রদান করা হয়ে থাকে বিদ্যা এ পুরস্কার ৫বার বিজয়ী হন এবং ৩ বার মনোনীত হন।
চিরঞ্জীবী
চিরঞ্জীবী (Telugu : చిరంజీవి), ২২ আগস্ট, ১৯৫৫ সালে কোনিডেলা শিভ শঙ্কর ভর প্রসাদ হিসেবে জন্ম গ্রহণ করেন। তিনি একজন ভারতীয় চলচ্চিত্রে অভিনেতা। একাধারে তিনি নৃত্যকার, ছবি উৎপাদক, গায়ক, কন্ঠস্বর শিল্পী, রাজনীতিক ব্যক্তিত্ব, ব্যবসায়ী, বিনিয়োগকারী ও ভারতীয় জাতীয় কংগ্রেসএর একজন সদস্য। তিনি ভারত সরকার-এর কেবিনেটের ট্যুরিজম মন্ত্রনালয়-এর একজন মন্ত্রী ছিলেন।
Below are the selected filmography of Chiranjeevi.
আলমগীর কুমকুম
আলমগীর কুমকুম একজন প্রখ্যাত বাংলাদেশী চলচ্চিত্রকার, প্রযোজক, এবং পরিচালক।
আলমগীর কুমকুম ১৯৬৮ সালে তার মামা পরিচালক ইআর খানের সহকারী হিসেবে চলচ্চিত্রে প্রবেশ করেন। সহকারী পরিচালক হিসেবে তার প্রথম চলচ্চিত্র "চেনা অচেনা"। এরপর তিনি "রূপবানের রূপকথা" এবং "মধুবালা" চলচ্চিত্রে সহকারী পরিচালক হিসেবে কাজ করেন। ১৯৬৯ সালে আলমগীর কুমকুম চলচ্চিত্র পরিচালক হিসেবে আত্মপ্রকাশ করেন। তার নির্মিত চলচ্চিত্রসমূহের মধ্যে স্মৃতিটুক থাক, আমার জন্মভূমি, গুন্ডা, মায়ের দোয়া অন্যতম। তিনি চিত্রনায়ক আলমগীরকে নায়ক হিসেবে চলচ্চিত্রে নিয়ে আসেন। আলমগীর কুমকুম নির্মিত সর্বশেষ ছায়াছবি "জীবন চাবি"।
আলমগীর কুমকুম ছাত্রজীবন থেকে রাজনীতির সাথে সম্পৃক্ত। বঙ্গবন্ধুর আদর্শে ছাত্রলীগের সঙ্গে যুক্ত ছিলেন। ১৯৬৬ সালের ছয় দফা আন্দোলন এবং ঊনসত্তরের গণ-অভ্যুত্থানে গুরুত্বপূর্ণ ভূমিকা পালন করেন। তিনি বঙ্গবন্ধু সাংস্কৃতিক জোটেরও প্রতিষ্ঠাতা সভাপতি এবং দীর্ঘদিন এ দায়িত্ব পালন করেছেন। তিনি আওয়ামী লীগের কেন্দ্রীয় কমিটির সাবেক সাংস্কৃতিক সম্পাদকের দায়িত্বও পালন করেছিলেন। চলচ্চিত্র নির্মাণের পাশাপাশি তিনি পাকিস্তান আমল থেকে তিনি বিভিন্ন সাংস্কৃতিক আন্দোলনেও ভূমিকা রাখেন।
তিনি দীর্ঘ দিন ডায়াবেটিস ও কিডনির সমস্যায় ভুগে ২০১২ সালের ২৭ ফেব্রুয়ারি মৃত্যুবরণ করেন। রামপুরা ওয়াপদা রোড জামে মসজিদে প্রথম নামাজে জানাজা, বাংলাদেশ টেলিভিশনে দ্বিতীয় নামাজে জানাজা, এফডিসিতে তৃতীয় নামাজে জানাজা এবং সর্বশেষ আওয়ামী লীগের গুলশানস্থ পার্টি অফিসে চতুর্থ নামাজে জানাজা শেষে তাকে বনানী কবরস্থানে তাকে দাফন করা হয়।
জজ ব্যারিস্টার পুলিশ কমিশনার
জজ ব্যারিস্টার পুলিশ কমিশনার ২০১৩ সালে বাংলাদেশী বাংলা ভাষায় নির্মিত চলচ্চিত্র। ছায়াছবিটি পরিচালনা করেছেন এফ আই মানিক। দেলোয়ার জাহান ঝন্টুর কাহিনী অনুসারে সংলাপ লিখেছেন মোহাম্মদ রফিকউজ্জামান। এতে প্রধান চরিত্রে অভিনয় করেছেন শাকিব খান, পূর্ণিমা, রাজ্জাক, সোহেল রানা, আলমগীর। এই চলচ্চিত্রের মাধ্যমে ৩৫ বছর পরে আবার একত্রিত হলেন তিন গুনী শিল্পী রাজ্জাক, সোহেল রানা, ও আলমগীর। তারা এর আগে ১৯৭৮ সালে দিলীপ বিশ্বাস পরিচালিত 'জিঞ্জির' সিনেমায় প্রথম একসঙ্গে অভিনয় করেন।
এটি তিন বন্ধুর গল্প। বন্ধুদের একজন জজ, একজন ব্যারিস্টার, অন্যজন পুলিশ অফিসার থেকে পদোন্নতি নিয়ে পুলিশ কমিশনার। এই তিন বন্ধুর কাজকর্মই অপরাধ ও অপরাধীদের সাথে সংশ্লিষ্ট। অন্যায়-অনৈতিকতার সাথে যুদ্ধ করতে হয় সর্বক্ষন ভিন্ন ভিন্ন পেশার এই তিন বন্ধুকে।জর্জ ব্যারিস্টার পুলিশ কমিশনার ছায়াছবিটির মহরত ও শুটিং শুরু হয়েছিল ২০০৭ সালের ২২ অক্টোবর এফসিডির ২নং ফ্লোরে। দেশের অস্থিতিশীল পরিস্থিতির জন্য বারবার ছবির মুক্তির তারিখ নিয়ে বিভিন্ন জটিলতা দেখা দেয়। অবশেষে ২০১৩ সালের ১০ মে ৬০ টি প্রক্ষাগৃহে ছায়াছবিটি মুক্তি দেয়া হয়।
চলচ্চিত্রটির সঙ্গীত পরিচালনা করেছেন আলাউদ্দিন আলী। গান লিখেছেন গাজী মাজহারুল আনোয়ার, মুনশী ওয়াদুদ ও কবির বকুল। কণ্ঠ দিয়েছেন সাবিনা ইয়াসমিন, এন্ড্রু কিশোর, কনক চাঁপা, এসআই টুটুল, বিপ্লব ও মনির খান।
ভৈরব নদী (বাগেরহাট)
ভৈরব নদী বাংলাদেশের দক্ষিণ-পশ্চিমাঞ্চলের খুলনা ও বাগেরহাট জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৯৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক ভৈরব নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৯।
ভৈরব নদীটি খুলনা জেলার রূপসা উপজেলার নাইহাতি ইউনিয়ন দিয়ে প্রবহমান আঠারবাঁকি নদী থেকে উৎপত্তি লাভ করেছে। অতঃপর নদীটি বাগেরহাট জেলার ফকিরহাট উপজেলার মধ্য দিয়ে পৌরসভা এলাকা পর্যন্ত প্রবাহিত হয়ে পয়লাহারা নদীতে পতিত হয়েছে।
ভৈরব-কপোতাক্ষ নদ
ভৈরব-কপোতাক্ষ নদ বাংলাদেশ-ভারতের একটি আন্তঃসীমান্ত নদী। নদীটি ভারতের মুর্শিদাবাদ জেলা এবং বাংলাদেশের দক্ষিণ-পশ্চিমাঞ্চলের মেহেরপুর ও চুয়াডাঙ্গা জেলার একটি নদী। নদীটির দৈর্ঘ্য ৯৫ কিলোমিটার, গড় প্রস্থ ৪৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক ভৈরব-কপোতাক্ষ নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭০।
ভৈরব-কপোতাক্ষ নদটি মুর্শিদাবাদ জেলার চরকুশবাড়িয়ার কেছে জলাঙ্গী নদী থেকে উৎপত্তি লাভ করেছে। অতঃপর নদীটি মেহেরপুর জেলার মেহেরপুর সদর উপজেলার কুতুবপুর ইউনিয়ন দিয়ে বাংলাদেশে প্রবেশ করেছে। পরবর্তী পর্যায়ে এ নদ চুয়াডাঙ্গা জেলার দামুড়হুদা উপজেলার কুড়ালগাছি ইউনিয়ন পর্যন্ত প্রবাহিত হয়ে ইছামতী-কালিন্দী নদীতে নিপতিত হয়েছে। নদীটি মৌসুমি প্রকৃতির। বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
ভোলা নদী
ভোলা নদী বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী। নদীটির দৈর্ঘ্য ৫৯ কিলোমিটার, গড় প্রস্থ ২৭৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভোলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭১।
ভোলা নদীটি বাগেরহাট জেলার মংলা উপজেলার চাঁদপাই রেঞ্জ ইউনিয়ন এলাকায় প্রবহমান খারমা নদী হতে উৎপত্তি লাভ করেছে। অতঃপর এই নদীর জলধারা বাগেরহাট জেলার শরণখোলা উপজেলার শরণখোলা রেঞ্জ ইউনিয়ন পর্যন্ত প্রবাহিত হয়ে বলেশ্বর নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পাওয়ায় এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
মাইজদী কোর্ট বিল্ডিং দীঘি
মাইজদী কোর্ট বিল্ডিং দীঘি (বড় দীঘি নামেও পরিচিত) হল নোয়াখালী জেলার প্রাণকেন্দ্রে অবস্থিত একটি ১৬ একরের জলাশয়। ১৯৫০-এর দশকে নোয়াখালী শহর নদী ও সাগরে বিলীনের হাত থেকে রক্ষার জন্য তৈরি এই দিঘীটি বর্তমানে ওই অঞ্চলের একটি মুক্ত জলাধার হিসেবেও ব্যবহৃত হয়।
দীঘিটির চারপাশে গড়ে উঠেছে সরকারি বিভিন্ন স্থাপনা যার মধ্যে উল্লেখযোগ্য হলো, জেলা কালেক্টরেট বিল্ডিং, পুলিশ সুপারের দপ্তর, সিভিল সার্জন দপ্তর, জেলা শিল্পকলা একাডেমি, মেডিকেল এসিসটেন্ট ট্রেনিং স্কুল, জেলা প্রেসক্লাব, জেলা আইনজীবী সমিতি, জেলা জজকোর্ট, কেন্দ্রীয় শহীদ মিনার, মুক্তিযুদ্ধের শহীদদের স্মৃতিস্তম্ভ, মুক্তমঞ্চ, কচি-কাঁচার মেলা ইত্যাদি। প্রতিবছর পহেলা বৈশাখ ছাড়াও এই দীঘির পারে বিভিন্ন মেলার আয়োজন করা হয়।
মাৎস্যবিদ্যা
মাৎস্যবিদ্যা একটি বহুমুখি বিজ্ঞান যেখানে হ্রদবিজ্ঞান, সমুদ্রবিজ্ঞান, স্বাদুপানির জীববিদ্যা, সামুদ্রিক জীববিজ্ঞান, সংরক্ষণ, পরিবেশ, জনসংখ্যা গতিবিদ্যা, অর্থনীতি ও ব্যবস্থাপনা নিয়মানুবর্তিতা স্বপক্ষে একটি সার্বিক ছবি প্রদান করার প্রচেষ্টা করা হয়। প্রাণিবিজ্ঞানের যে শাখায় অর্থনৈতিকভাবে গুরুত্বপূর্ণ জলজ এবং অর্ধ-জলজ সকলকে জীবকে মাৎস্য বলে। এর মধ্যে মাছ ছাড়াও অন্যান্য ক্রাষ্টেশিয়ান পতঙ্গ (চিংড়ি), মলাস্কান গুরুত্বপূর্ণ।
মৎস্যবিদ্যা
মৎস্যবিদ্যা জীববিজ্ঞানের অন্যতম একটি শাখা যেখানে মাছ নিয়ে অধ্যয়ন করা হয়। মৎস্যবিদ্যায় মূলত মাছের জীবতত্ত্ব অর্থাৎ উৎপত্তি, বিবর্তন, শ্রেণীবিন্যাস, অঙ্গসংস্থানবিদ্যা, শারীরতত্ত্ব, বাস্তুতন্ত্র, কোষতত্ত্ব, কলাতত্ত্ব, জেনেটিক্স ইত্যাদি নিয়ে বিজ্ঞানভিত্তিক পাঠ ও গবেষণা করা হয়।
অন্তরে অন্তরে
অন্তরে অন্তরে ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করছেন শিবলি সাদিক। কাহিনী লিখেছেন ফেরদৌস ও চিত্রনাট্য লিখেছেন শিবলি সাদিক। আশা প্রডাকশনস লিমিটেডের ব্যানারে চলচ্চিত্রটি প্রযোজনা করেছেন মেহবুব হোসেন। এতে মূল চরিত্রে অভিনয় করেছেন সালমান শাহ, মৌসুমী, আনোয়ারা, রাজিব প্রমুখ।
রওশন চৌধুরীর ছেলে এক বিদেশী মেয়েকে বিয়ে করে বাড়ি আসলে তিনি তার ছেলেকে ত্যাজ্য করেন এবং তার স্ত্রী ফাতেমা চৌধুরীকে তারা যেন কোনভাবেই এই বাড়িতে না ঢুকতে পারে এমন ওয়াদা করান। ফাতেমা চৌধুরী মৃত্যুশয্যায় তার স্বামীর আদেশ মেনে নেন। রওশন চৌধুরীর মৃত্যুর পর জেলে সম্প্রদায়ের মধ্যে ঝামেলা দেখা দিলে রওশন চৌধুরী মীমাংসা করতে যান। এই সময় মানিক জেলের মেয়ে ঝিনুক তার মাথায় পাথর ছুড়ে মারে। ফাতেমা চৌধুরীর ঝিনুককে ভালো লাগে এবং তাকে তার পালিত নাতি হিসেবে মানিকের কাছ থেকে চেয়ে নেয়। ঝিনুক চৌধুরী বাড়িতে বড় হতে থেকে। ইতিমধ্যে বিদেশ ফেরত শান তার দাদীর সাথে দেখা করতে আসে। কিন্তু ফাতেমা চৌধুরী তার স্বামীকে দেওয়া ওয়াদা পালন করার জন্য তাকে বাড়িতে আশ্রয় দিতে অস্বীকৃতি জানায়। পরে শান অসুস্থ হয়ে পরলে তাকে বাড়িতে ডেকে নেয়। ঝিনুকের সেবা শুশ্রূষায় শান ভালো হয়ে উঠে। দাদী শানের বিয়ে তার আরেক নাতনী কান্তার সাথে ঠিক করে। কিন্তু শান ঝিনুককে ভালোবাসে। দাদী তা জানতে পারলে ঝিনুককে বাড়ি থেকে বের করে দেয়। এ নিয়েই কাহিনী আবর্তিত হয়।অন্তরে অন্তরে ছায়াছবিটির সঙ্গীত পরিচালনা করেছেন আলম খান। গীত রচনা করেছেন মনিরুজ্জামান মনির। গানে কণ্ঠ দিয়েছেন রুনা লায়লা, এন্ড্রু কিশোর, খান আসিফ আগুন, রিজিয়া পারভিন ও খালিদ হাসান মিলু।
দোলনা (চলচ্চিত্র)
দোলনা ১৯৯০ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটির পরিচালনা করেছেন শিবলি সাদিক। এতে শ্রেষ্ঠাংশে অভিনয় করেছেন আলমগীর, রোজিনা, খলিলউল্লাহ খান, রোজী আফসারি, এটিএম শামসুজ্জামান প্রমুখ।
শিল্পপতি ইসহাক আহমেদ ও ফ্লুরা দম্পতি আদুরে একমাত্র কন্যা দোলা বন্ধুদের সাথে নেপালে বেড়াতে যান । নেপালে গিয়ে পরিচয় হয় বাংলাদেশী যুবক গাইড সাগরের সাথে । পরিচয় থেকে ভালোবাসা, প্রেম ও বিয়ে খুব দ্রুতই ঘটে যায় বাবার অমতে। দেশে আসার পর ইসহাক আহমেদের ইচ্ছেয় সাগর দোলাকে নিয়ে ইসহাক আহমেদের বাড়িতে থাকতে রাজী হলেও নানা ঘটনায় অপমান অপদস্থ নয়া মেনে নিতে পারায় আত্মমর্যাদাশীল ও ব্যক্তিত্ববান যুবক সাগর দোলাকে নিয়ে নিজের বাড়িতে উঠেন। দোলাও নিম্নমধ্যবিত্ত পরিবারে নিজেকে খুব সহজে মানিয়ে নেন। তারপরেও কিছু কিছু ঘটনায় দুজনের দ্বন্দ্ব শুরু হয় , শিল্পপতি বাবার উপহার ও সহযোগিতাকে আদুরে কন্যা খারাপ চোখে না দেখলেও সাগর এতে অপমানিত বোধ করেন । এর মধ্যে দুজনের সংসারে এক শিশু কন্যা জন্ম নেয় যার নাম ‘দোলনা’, যাকে নিয়ে পরবর্তী গল্প আবর্তিত হয়।চলচ্চিত্রটির সঙ্গীত পরিচালন করেছেন আলম খান। গীত রচনা করেছেন মনিরুজ্জামান মনির এবং কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা।
আরিন ভাষা
আরিন একটি ইয়েনিসীয় ভাষা ছিল, যেটি রাশিয়ার ইয়েনিসেই নদীর অববাহিকায় ইয়েনিসিস্ক ও ক্রাসনোইয়ারস্ক অঞ্চলের অধিবাসীদের মধ্যে ব্যবহৃত হত। এটিকে দক্ষিণা ইয়েনিসীয় ভাষা হিসেবে অন্তর্ভুক্ত করা হয়, যার অন্যান্য সদস্য আসান ও কোৎ ভাষা।
আরিন ভাষাভাষীরা নিজেদেরকে "আর" বা "আরা" হিসেবে অভিহিত করতো বলে মনে করা হয়। অষ্টাদশ শতাব্দীর দিকে এ ভাষাটি বিলুপ্ত হয়ে যায়।
পুম্পকল ভাষা
পুম্পকল ইয়েনিসীয় ভাষাগুলোর মধ্যে একটি ছিল। অষ্টাদশ শতাব্দীর দিকে এ ভাষাটি বিলুপ্ত হয়ে যায়।
মোংলা নদী
মোংলা নদী বাংলাদেশের দক্ষিণ-পশ্চিমাঞ্চলের খুলনা ও বাগেরহাট জেলার একটি নদী। নদীটির দৈর্ঘ্য ১৫ কিলোমিটার, গড় প্রস্থ ২৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মোংলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭২।
মোংলা নদীটি বাগেরহাট জেলার পশ্চিম দিকের অনেকগুলো খাল বিশেষত কুমারখালি নদী, ফয়লা নদীর জলধারা রামপাল উপজেলার কাছে একত্রিত হয়ে মোংলা নাম ধারণ করেছে।অতপর নদীটি আরো দক্ষিণে অগ্রসর হয়ে বন্দরনগরী মোংলার পাশে পশুর নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত। নদীটি জোয়ার ভাটার প্রভাবে প্রভাবিত।
মুক্তেশ্বরী টেকা নদী
মুক্তেশ্বরী টেকা নদী বাংলাদেশের দক্ষিণ-পশ্চিমাঞ্চলের যশোর জেলার একটি নদী। নদীটির দৈর্ঘ্য ৪০ কিলোমিটার, গড় প্রস্থ ৪২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মুক্তেশ্বরী টেকা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৩।
মুক্তেশ্বরী টেকা নদীটি যশোর জেলার মনিরামপুর উপজেলার কাশিমনগর ইউনিয়ন এলাকার বাদিয়াতলা বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার যশোর সদর উপজেলা পেরিয়ে অভয়নগর উপজেলার পায়রা ইউনিয়ন পর্যন্ত প্রবাহিত হয়ে হরি নদীতে নিপতিত হয়েছে। নদীটির বেশ কিছু স্থান এখন পানিশূন্য অবস্থায় থাকে। উজানের তুলনায় ভাটির দিক অধিক প্রশস্ত এবং ভাটিতে পানিপ্রবাহের মাত্রাও উজানের তুলনায় অধিক। নদীটি জোয়ার ভাটার প্রভাবে প্রভাবিত।
সারিকা প্রসাদ
সারিকা শিব প্রসাদ (; জন্ম: ৭ নভেম্বর, ১৯৫৯) ভারতের বিশাখাপত্তমে জন্মগ্রহণকারী সিঙ্গাপুরের আন্তর্জাতিক ক্রিকেট আম্পায়ার। এ পর্যন্ত দশটি একদিনের আন্তর্জাতিক ও সাতাশটি টুয়েন্টি২০ আন্তর্জাতিকে খেলা পরিচালনা করেছেন তিনি। খেলাগুলো খেলাই আইসিসি সহযোগী সদস্যভূক্ত দেশের। এছাড়াও, ২০০৯ সালের মহিলাদের ক্রিকেট বিশ্বকাপে তৃতীয় স্থান নির্ধারণী খেলাসহ পাঁচটি খেলায় আইসিসি কর্মকর্তার দায়িত্ব পালন করেন সারিকা প্রসাদ।
কয়া ইউনিয়ন
কয়া ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলা অন্তর্গত একটি ইউনিয়ন।
কয়া ইউনিয়নের আয়তন ৪৬০৮ একর (১৯.৬১ বর্গ কিলোমিটার)। এই ইউনিয়নে মোট ৫৫০৯টি পরিবার আছে।।
বাংলাদেশর ১৯৯১ সনের আদমশুমারি অনুসারে হরিপুর ইউনিয়নর জনসংখ্যা ২৯,৯০৯ জন।
কয়া ইউনিয়নে রয়েছে পদ্মা নদী।
কাকিনাড়া বন্দর
কাকিনাড়া বন্দর ভারতের পূর্ব উপকূলে অন্ধ্রপ্রদেশ রাজ্যের বিশাখাপত্তনাম বন্দর থেকে ১৬০ কিলোমিটার দক্ষিণে বঙ্গোপসাগরের তীরে অবস্থিত। কাকিনাডা আঙ্কোরাগ বন্দর,কাকিনাডা গভীর সমুদ্র বন্দর,কাকিনাডা মৎস বন্দর নিয়ে কাকিনাডা বন্দরটি গঠিত।কাকিনাডা আঙ্করাগ বন্দরটি কম গভীরতার বন্দর এবং বেশি গভীরতার বন্দরটি হল কাকিনাডা গভীর সমুদ্র বন্দর।
কাকিনাড়া গভীর সমুদ্র বন্দরের গভীরতা ১২ মিটার ।এই বন্দরটি ৫০,০০০ ডিডাব্লুটি জাহাজ নিয়ন্ত্রণ করতে পাড়ে। বর্তমানে বন্দরটির পণ্য পরিবহন ক্ষমতা ২০ মিলিয়ন টন।
কাকিনাড়া গভীর জলের বন্দর ৬১০ মিটার দৈর্ঘ্যের জেটি বা ডক ইয়ার্ডের সঙ্গে নভেম্বর ২০১৭ সালে অন্ধ্রপ্রদেশ সরকার কর্তৃক উদ্ঠোদন করা হয়। ১৯৯৯ সালে বন্দরটি বেসরকারীকরণের মাধ্যে বন্দরটি পরিচালিত হয়েছিল। দশ বছর পর গভীর সমুদ্ররের পণ্য পরিবাহনের জন্য মাল্টি-প্রোডাক্ট হ্যান্ডলিং এবং স্ট্যান্ডবাই সুবিধার জন্য ডক ইয়ার্ডকে ২,৫০০ মিটার দৈর্ঘ্যে প্রসারিত করা হয়েছিল।
গভীর সমুদ্র থেকে বন্দরে জাহাজের প্রবেশ পথ ১০ কিমি দীর্ঘ। প্রবেশ পথটি ১৬০ মিটার চওড়া ও ১৪.৫ মিটার গভীর। প্রবেশ পথে ৬ টি চ্যানেল বয়া রয়েছে।
বন্দরের পোতাশ্রয়টি প্রধান জেটি, ওএসভি জেটি ও বহুমুখী বার্থ নিয়ে গঠিত। প্রথান জেটিতে ৬ টি বার্থ রয়েছে। প্রধান জেটি ২৫ মিটার চওড়া। ছয়টি বার্থ সহ প্রধান জেটির দৈর্ঘ্য হল ১,৫১০ মিটার। উচ্চ জোয়াড়ের সময়ে বন্দরের পোতাশ্রয়ের সর্বোচ্চ গভীরতা হল ১৪ মিটার।
পূর্ব গোদাবরী, পশ্চিম গোদাবরী, কৃষ্ণা, গুন্টুর এবং সমগ্র তেলঙ্গানা রাজ্যের জেলাগুলির নিয়ে বন্দরটির পশ্চাৎভূমি গঠিত। এই অঞ্চলের প্রাথমিক কার্গো হল কৃষি পণ্য, খনিজ পদার্থ, কয়লা ও সার রয়েছে।
বন্দরটি ২০১০-২০১১ সলে ১০.৮১ মিলিয়ন টন পণ্য পরিবহন করে এবং ২০১২-২০১৩ সালে ১২ মিলিয়ন টনের বেশি পণ্য পরিবহন করে।
বন্দরটির পাশেই রয়েছে ২১৬ নং জাতীয় সড়ক। ১৬ নং জাতীয় সড়ক (কলকাতা-চেন্নাই মহাসড়) ৬০ কিমি দূরে অবস্থিত।
কাকিনাড়া বন্দর রেলওয়ে স্টেশন চালু হয়। এই স্টেশন থেকে কলকাতা-চেন্নাই রেল পথ ২০ কিমি দূরে অবস্থিত।
বন্দরটি অন্ধ্রপ্রদেশের প্রাকৃতিক গ্যাস গ্রিডের সঙ্গে যুক্ত রয়েছে। রিলায়েন্সের ইস্ট ওয়েস্ট পাইপ লাইন বন্দরটিকে গুজরাটের সঙ্গে যুক্ত করেছে। এছাড়া ভোজ্য তেল, পেট্রোলিয়াম পণ্য, এফ আর এম, তরল অ্যামোনিয়া জন্য পাইপলাইন রয়েছে কাকিনাড়া বন্দরে।
বিকল ভাষা
বিকল ভাষা হলো কেন্দ্রীয় ফিলিপাইনের ভাষার একটি শাখা, যার মাধ্যমে অধিকাংশ বিকল উপদ্বীপ লুসোন দ্বীপ এবং কাটানডানপস, বুরিসদ্বীপ আর মাসবাটে রাজ্যের লোকেরা কথা বলে। সেখানে বিকল ভাষা হল কালক্রমে জন্ম নেয়া ভিসায়ন ভাষা গুলোর অন্যতম আর যাদেরকে একত্রে বিসাকোল ভাষা বলা হয়।
বিকল ভাষার শ্রণী বিভাগ ভৌগোলিক অবস্থা অনুযায়ী হল নিম্নরুপ:
ক্রিটিস এমসিফারল্যান্ডের দেওয়া তথ্যে বিকল ভাষার শ্রেণীবিভাগ নিম্নরুপ।
বাংলাদেশ জাতীয় চলচ্চিত্র পুরস্কার শ্রেষ্ঠ চিত্রনাট্যকার
শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার বাংলাদেশের চিত্রনাট্যকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে দেওয়া হয়।
বাংলাদেশ জাতীয় চলচ্চিত্র পুরস্কার শ্রেষ্ঠ সংলাপ রচয়িতা
শ্রেষ্ঠ সংলাপ রচয়িতার জন্য জাতীয় চলচ্চিত্র পুরস্কার বাংলাদেশের সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৮ সাল থেকে দেওয়া হয়। ১৯৭৮ সালে প্রথমবার এই পুরস্কার লাভ করেন সুভাষ দত্ত। সর্বাধিক তিনবার এই পুরস্কার লাভ করেন আমজাদ হোসেন ও তানভীর মোকাম্মেল। কথাসাহিত্যিক সৈয়দ শামসুল হক ও হুমায়ূন আহমেদ এবং নাট্যকার সেলিম আল দীন দুই বার করে এই পুরস্কার লাভ করেন।
বাংলাদেশ জাতীয় চলচ্চিত্র পুরস্কার শ্রেষ্ঠ কাহিনীকার
শ্রেষ্ঠ কাহিনীকারের জন্য জাতীয় চলচ্চিত্র পুরস্কার বাংলাদেশের চলচ্চিত্রের কাহিনীকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৮ সাল থেকে দেওয়া হয়। প্রথমবার এই পুরস্কার লাভ করেন কথাসাহিত্যিক আলাউদ্দিন আল আজাদ। এরপর ১৯৭৮ থেকে ১৯৮৪ সালের চলচ্চিত্রের জন্য এই পুরস্কার প্রদান করা হয় নি। কথাসাহিত্যিক হুমায়ূন আহমেদ ও সেলিনা হোসেন এবং কাজী হায়াৎ ও তানভীর মোকাম্মেল দুই বার করে এই পুরস্কার লাভ করেন। কথাসাহিত্যিক সৈয়দ ওয়ালীউল্লাহ, জহির রায়হান, ও আখতারুজ্জামান ইলিয়াস মরণোত্তর এই পুরস্কার লাভ করেন।
হরু ঠাকুর
হরু ঠাকুর (মৃত্যু ১৮২৪) কবিওয়ালা। কলকাতার এক ব্রাহ্মণ পরিবারে তিনি জন্মগ্রহণ করেন। তাঁর পিতৃদত্ত নাম হরেকৃষ্ণ দিঘাড়ী; কিন্তু কবিখ্যাতি লাভের পর তিনি ‘হরু ঠাকুর’ নামে পরিচিত হন। দারিদ্রের কারণে হরু ঠাকুরের পক্ষে প্রাতিষ্ঠানিক শিক্ষাগ্রহণ সম্ভব হয়নি। তাই স্বভাবকবির প্রতিভাগুণে বাল্যকাল থেকেই তিনি গান রচনা ও সুরারোপ করে গাইতেন। তাঁর গুরু ছিলেন রঘুনাথ দাস। গুরুর দলে দোহারের কাজ করে তিনি প্রথমে গানের জগতে প্রবেশ করেন; পরে নিজেই দল গঠন করে স্বাধীনভাবে গান করেন।
হরু ঠাকুর শৌখিন গায়ক হিসেবে প্রথমদিকে পারিতোষিক নিতেন না; কিন্তু পরে পেশাদার শিল্পী হিসেবে গান গেয়ে প্রচুর অর্থের মালিক হন। তিনি কলকাতা, বর্ধমান, কৃষ্ণনগর, বিষ্ণুপুর প্রভৃতি স্থানে ধনাঢ্যদের গৃহে গান পরিবেশন করতেন। বিশেষত কলকাতার শোভাবাজারের রাজা নবকৃষ্ণের পৃষ্ঠপোষকতা ও সভাসদের আসন লাভ করে তিনি মর্যাদা ও প্রতিপত্তির অধিকারী হন। ভোলা ময়রা, ভবানী বেনে, নীলু ঠাকুর প্রমুখ কবিয়াল তাঁর শিষ্য ছিলেন। পরে তাঁরা স্বাধীনভাবে দল গঠন করলে হরু ঠাকুর গান লিখে ও তাতে সুর দিয়ে তাঁদের সাহায্য করতেন। তাঁদের কারো কারো সঙ্গে তিনি কবির লড়াইয়েও অবতীর্ণ হতেন। গুরু-শিষ্যের এই লড়াই বেশির ভাগ নবকৃষ্ণের গৃহপ্রাঙ্গণেই অনুষ্ঠিত হতো। উতোর-চিতেন পর্বে তিনি খুত দ্রুত ছড়া বাঁধতে পারতেন; চটকদার ছড়া গেয়ে আসর মাত করা কবিগানের এক বিশেষ কৌশল।
হরু ঠাকুর বিজয়া, সখীসংবাদ, বিরহ, খেউড় ও লহর (কবির লড়াই) রচনায় নৈপুণ্য প্রদর্শন করেন। সখীসংবাদ ও বিরহের গান গেয়ে প্রশংসা অর্জন করলেও খেউড় ও লহর গেয়ে তিনি অশ্লীলতা-দোষে নিন্দার ভাগী হন। তিনি ভবানী ও রাধাকৃষ্ণ বিষয়ক গানে মানবীয় আবেদন সঞ্চার করে শ্রোতাদের অভিভূত করতেন। পৃষ্ঠপোষক রাজা নবকৃষ্ণের মৃত্যু হলে হরু ঠাকুর শোকে ভেঙে পড়েন এবং সঙ্গীতজগৎ থেকে নিজেকে ক্রমশ গুটিয়ে নেন।
সিজদা সাহু
সিজদা সাহু বা সোহ সিজদা দিতে হয় যখন কয়েকটি বিশেষ কারণে নামাজ বা সালাত ত্রুটিযুক্ত হয়ে পড়ে। ত্রুটিযুক্ত হয়ে পড়লে নামাজের শেষ বৈঠকে ডান পাশে সালাম ফেরানোর পর বাম পাশে সালাম না ফিরিয়ে দুইবার সিজদা করে তারপর আবার আত্তাহিয়াতু এবং দরূদ পড়ে ডানে-বামে সালাম ফিরিয়ে নামাজ শেষ করতে হয়। এই অতিরিক্ত সিজদাই সিজদা সাহু বা সোহ সিজদা।
নামাজের মধ্যে যতগুলি ওয়াজেব বিষয় রয়েছে তার মধ্যে একটি অথবা একাধিকটি যদি ভুলবশতঃ ছেড়ে যায় তখন সিজদা সাহু ওয়াজেব হবে। সিজদা সাহু দিলে এতে নামাজ শুদ্ধ হয়ে যাবে। যদি সিজদা সাহু না করা হয় তবে নতুন করে নামাজ পড়তে হবে।
বঙ্গবন্ধু টেক্সটাইল ইঞ্জিনিয়ারিং কলেজ
বঙ্গবন্ধু টেক্সটাইল ইঞ্জিনিয়ারিং কলেজ একটি টেক্সটাইল ইঞ্জিনিয়ারিং কলেজ যা বাংলাদেশের টাঙ্গাইল জেলার কালিহাতিতে অবস্থিত প্রশাসনিকেভাবে ঢাকা বিশ্ববিদ্যালয়ের প্রকৌশল ও প্রযুক্তি অনুষদের অধীনে পরিচালিত হয়ে থাকে। এই কলেজ ২০০৭ সালে প্রতিষ্ঠা লাভ করে।
‘চরকা’ শিরোনামে ২০১৪ সালে একটি ভাস্কর্য কলেজের প্রধান ফটকের প্রবেশদ্বারে স্থাপন করা হয়। ভাস্কর্য-শিল্পী সৈয়দ সাইফুল কবীরের নিপুণ দক্ষতায় এখানে উঠে এসেছে বাংলার হাজার বছরের ঐতিহ্য তাঁতশিল্পে ব্যবহূত ‘চরকা’। বঙ্গবন্ধু টেক্সটাইল ইঞ্জিনিয়ারিং কলেজের ১১ একর জমির উপরে পুরো কমপ্লেক্সটির পরিকল্পক স্থপতি শিরাজী তারিকুল ইসলাম যিনি স্থাপত্য অধিদপ্তর, গৃহায়ন ও গনপূর্ত মন্ত্রনালয়ে কর্মরত আছেন ২০০৫ সাল থেকে!প্রকল্পটির স্থাপত্য নকশা প্রনয়নে তিনি অক্লান্ত পরিশ্রম করেন যেকারনে ২০১০ সালে নকশার কাজ শুরু করে মাত্র ৫ বছরের মধ্যেই প্রকল্পটির নির্মান সম্পন্ন হয় ২০১৫ সালের মধ্যেই।
ভর্তি বিবরণঃ
প্রার্থীদের জন্মসূত্রে বাংলাদেশি নাগরিক হতে হবে। এসএসসি বা সমমানের পরীক্ষায় ৫০% নম্বর বা জিপিএ ৩.০ (৪র্থ বিষয়সহ) প্রাপ্ত হবে। প্রার্থীদের কারিগরি শিক্ষা বোর্ডের অধীনে ডিপ্লোমা ইন টেক্সটাইল ইঞ্জিনিয়ারিং/ ডিপ্লোমা ইন জুট ইঞ্জিনিয়ারিং/ ডিপ্লোমা ইন গার্মেন্টস ডিজাইন ও প্যাটার্ন, 55% নম্বর বা সিজিপিএ ২.৭৫ থাকতে হবে। মোট ১২০টি আসন। ৫টি আসন মুক্তিযোদ্ধা জন্য সংরক্ষিত করা হয়, ১টি আসন উপজাতীয় সম্প্রদায়ের জন্য সংরক্ষিত করা হয়, ১টি আসন ক্ষুদ্র সম্প্রদায়ের জন্য সংরক্ষিত হয়।
ওয়ারিস শাহ
ওয়ারিস শাহ ( , ; ১৭২২-১৭৯৮) একজন সুফিবাদী কবি যিনি চিশতিয়া তরিকার অনুসারী ছিলেন। তিনি ভারেতর পাঞ্জাবের অধিবাসী ছিলেন। পাঞ্জাবী সাহিত্যে বিশেষ অবদানের জন্য তিনি বিশেষভাবে পরিচিত।
ওয়ারিস শাহ পাঞ্জাবের জানদিয়ালা শের খান (বর্তমানে পাকিস্তানে) নামক এলাকায় একটি বিশিষ্ট মুসলিম সৈয়দ পরিবারে জন্মগ্রহণ করেন এবং তিনি সৈয়দ মোহাম্মদ আল-মাক্কির শিষ্য ছিলেন। তার পিতার নাম ছিল গুলশের শাহ। যুবক অবস্থায় তার পিতা মাতা মারা যান।
ওয়ারিস শাহ প্রধানত "হীর রাঞ্জা" নামক কবিতার লেখক হিসেবে পরিচিত যার পঙ্কতিগুলো পাঞ্জাবী সাহিত্যের গুপ্তধন হিসেবে বিবেচিত হয়ে থাকে।
অষ্টাদশ শতাব্দির রাজনৈতিক প্রেক্ষাপট এবং পাঞ্জাবে অতিবাহিত তার জীবনের প্রতিটি ক্ষণের বাস্তুবিক চিত্রায়ন অনন্য হয়ে রয়েছে এবং সমগ্র কবিতাটি পাঞ্জাবী জীবনের রঙ্গীন ও মনোমুগন্ধকর চিত্রের সমাহার।
ওয়ারিস শাহ রচিত অনেক পঙক্তি রয়েছে যা পাঞ্জাবে ব্যাপকভাবে সমাদৃত ও ব্যবহৃত হয়। উদাহরণস্বরুপ:ওয়ারিস শাহ’র জীবনী নিয়ে পাঞ্জাবী ভাষায় একটি চলচ্চিত্র নির্মিত হয়। ১৯৬৪ সালে "ওয়ারিস শাহ" নামে একটি পাকিন্তানি চলচ্চিত্র নির্মিত হয় সেখানে ওয়ারিস শাহ নাম ভূমিকায় অভিনয় করেন ইনায়াত হোসাইন ভাট্টি। ভারতেও ২০০৬ সালে ওয়ারিস শাহ এর জীবনী নিয়ে নামে আরেকটি ছবি নির্মিত হয় যার কেন্দ্রীয় চরিত্রে অভিনয় করেন গুরদাস মান।
সুখলতা রাও
সুখলতা রাও (১৮৮৬-১৯৬৯) একজন বাঙালি সাহিত্যিক ও সমাজসেবী যিনি ১৮৮৬ সালের ১০শে অক্টোবর, কলকাতায় বিখ্যাত শিশুসাহিত্যিক উপেন্দ্রকিশোর রায়চৌধুরীর ঘরে জন্মগ্রহণ করেন।
তাঁর উল্লেখযোগ্য কয়েকটি গ্রন্থ হলো:
যতীন্দার সিং
যতীন্দার সিং (জন্ম: ৫ মার্চ, ১৯৮৯) ভারতের লুধিয়ানায় জন্মগ্রহণকারী ওমানের বিশিষ্ট আন্তর্জাতিক ক্রিকেট তারকা। ওমান ক্রিকেট দলের অন্যতম সদস্য তিনি। দলে তিনি মূলতঃ ডানহাতি শীর্ষসারির ব্যাটসম্যানের দায়িত্ব পালন করে থাকেন। পাশাপাশি মাঝে-মধ্যে উইকেট-রক্ষণেও অংশ নিয়ে থাকেন। ২০১১ সালের বিশ্ব ক্রিকেট লীগ তৃতীয় বিভাগ প্রতিযোগিতার মাধ্যমে তার অভিষেক ঘটে।
পাঞ্জাবী পরিবারের সন্তান যতীন্দার ওমানে শৈশবকাল অতিবাহিত করেন। ২০০৭ সালে এসিসি অনূর্ধ্ব-১৯ এলিট কাপের পাঁচ খেলায় অংশ নিয়েছেন। ঐ প্রতিযোগিতায় ওমান দলের উইকেট-কিপার ছিলেন তিনি। পাঁচ ডিসমিসালের সবগুলোই স্ট্যাম্পিং ছিল। তন্মধ্যে, তিনটিই করেছিলেন হংকংয়ের বিপক্ষে। বড়দের দলে জানুয়ারি, ২০১১ সালে ২০ বছর বয়সে তৃতীয় বিভাগের প্রতিযোগিতায় ইতালির বিপক্ষে দুই খেলায় অংশ নেন। গ্রুপ-পর্বে শূন্য রানে আউট হন ও তৃতীয় স্থান নির্ধারণ খেলায় ব্যাটিংয়ের সুযোগ না পেলেও তার দল জয়লাভ করেছিল।
সংযুক্ত আরব আমিরাতে অনুষ্ঠিত ২০১৫ সালের এসিসি টুয়েন্টি২০ কাপে ওমান দল শিরোপা জয় করে ও বিশ্ব টুয়েন্টি২০ বাছাইপর্বে খেলার সুযোগ লাভ করে। ঐ প্রতিযোগিতায় তিনি 'সেরা ব্যাটসম্যান' হিসেবে মনোনীত হন।
২০১৫ সালের বিশ্ব টুয়েন্টি২০ বাছাইপর্বে পঞ্চম স্থান নির্ধারণী খেলায় আফগানিস্তানের বিপক্ষে অংশগ্রহণের মাধ্যমে টুয়েন্টি২০ আন্তর্জাতিকে অভিষেক ঘটে তাঁর।
পিঁয়েরে ক্লাকিন
ডঃ পিঁয়েরে ক্লাকিন (English: Pierre Claquin জন্মঃ ১৯৪৭) একজন ফরাসী জনস্বাস্থ্য ও মহামারী প্রতিরোধ বিশেষজ্ঞ এবং শিক্ষক, যিনি প্রাথমিক স্বাস্থ্য সেবা, টিকাদান এবং মাতৃ ও শিশু স্বাস্থ্য কর্মসূচীতে অসামান্য অবদান রেখে যাচ্ছেন। তিনি বাংলাদেশ ও বিশ্বের প্রায় চল্লিশটি দেশে বিভিন্ন আন্তর্জাতিক সংস্থার অধীনে চিকিৎসা বিদ্যা ও স্বাস্থ্য সেবার সাথে জড়িত ছিলেন। তিনি ভারত ও বাংলাদেশে এইডস্‌ রোগের বিস্তার রোধে কাজ করেছেন। এছাড়া পিঁয়েরে ক্লাকিন একজন চিত্রগ্রাহক যিনি বিশ্বের বিভিন্ন প্রান্তে দায়িত্ব পালণ কালে নানাবিধ সমস্যা বা জীবন ধারা নিয়ে আলোক চিত্র ধারণ করে চিত্র প্রদর্শনীতে তুলে ধরেন। তার এসব ধারণ করা ছবি নিয়ে তিনি একটি বই রচনা করেন।
লুমেন
লুমেন হল আলোক ফ্লাক্স এর এস.আই একক যা দ্বারা কোন উৎস থেকে নির্গত দৃশ্যমান আলোর মোট পরিমাণ পরিমাপ করা হয়।
লুমেনকে ক্যান্ডেলার সাথে সম্পর্কিত করে এভাবে সংজ্ঞায়িত করা হয়ঃ 
১ লুমেন = ১ ক্যান্ডেলা * ১ স্টেরাডিয়ান ।
অর্থাৎ ১ ক্যান্ডেলা দীপন ক্ষমতার কোন আলোক ফ্লাক্স ১ স্টেরাডিয়ান কোণ উৎপন্ন করলে তাকে বলা হয় ১ লুমেন।
ক্রু ভাষাসমূহ
ক্রু ভাষাসমূহ নাইজার-কঙ্গো ভাষাগোষ্ঠীর অন্তর্গত ও লাইবেরিয়ার দক্ষিণপূর্ব অঞ্চলে ও আইভরি কোস্টের পূর্বাঞ্চলের অধিবাসীদের মধ্যে বহুল ব্যবহৃত হয়। ক্রু শব্দের উৎপত্তি অজানা। ভেস্টারমান (১৯৫২) এর গবেষণা অনুসারে, ইউরোপীয়রা উপজাতিগোষ্টীর কাছাকাছি ভাষাসমূহ গননা্র ক্ষেত্রে এটি ব্যবহার করা হত। মার্চিজ (১৯৮৯) মনে করেন, ইউরোপীয় নাবিকেরা এ অঞ্চলের বহু লোককে জাহাজের ক্রু হিসেবে নিয়োগ করে। এথেকেও তাদের ভাষার নামকরণ হতে পারে।
কুষ্টিয়া কোর্ট রেলওয়ে স্টেশন
কুষ্টিয়া কোর্ট রেলওয়ে স্টেশন হচ্ছে বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলায় অবস্থিত একটি রেলওয়ে স্টেশন। এটি কুষ্টিয়া পৌরসভায় অবস্থিত একটি স্টেশন।
গঙ্গাভরম বন্দর
গঙ্গাভারাম বন্দর বিশাখাপত্তনামে অবস্থিত।এই বন্দরটি বিশাখাপত্তনম বন্দর থেকে ১২ কিমি দক্ষিণে অবস্থিত।বন্দরটি ডিভিএস রাজু (৫৯%),গ্লোবাল প্রাইভেট ইকুইট ফ্রামক য়ারব্রাগ (৩০%) ও অন্ধ্রপ্রদেশ সরকার (১১%) মিলে গড়েতুলেছে।বন্দরটি ভারতের পূর্ব উপকূলে অন্ধ্রপ্রদেশ রাজ্যে বঙ্গোপসাগরের তীরে অবস্থিত।এই বন্দরটি ভারতের গভীরতম বন্দর। এই বন্দরের গভীরতা ২১ মিটার। বন্দরটি ২০০০০০ ডিডাব্লুটি (DWT) জাহাজ নিয়ন্ত্রন করতে পাড়ে।
বন্দরটির নির্মাণ শুরু হয় ২০০৫ সালে এবং ২০০৯ সালে এই বন্দরটি উদ্ভোদন করেন অন্ধ্রপ্রদেশের মুখ্যমুন্ত্রী ওয়াই.এস রাজাসেখারা রেড্ডি।
যেখানে বোরম্মা গদ্দা নদী সমুদ্রে মিলিত হয়, সেই স্থানে বন্দরটি অবস্থিত। গঙ্গাভড়াম ও দীবাপালেম গ্রামের জেলেরা এই বন্দর নির্মাণের দ্বারা সরাসরি ক্ষতিগ্রস্ত হয়েছিল। তারা ইয়ারদাতে একটি বিকল্প মাছ ধরার নৌকা বা ট্রলারের জন্য জেট নির্মাণ এবং একটি ত্রাণ ও পুনর্বাসন ব্যবস্থায় দাবি জানায়।
ডিভিএস রাজু গ্রুপ বন্দরের উন্নয়নে ₹১৮.৫০ বিলিয়ন টাকা বিনিয়োগ করেছে। [1] গঙ্গাভরাম পোর্ট লিমিটেড এর জন্য ₹১১.৭০ বিলিয়ন টাকা ঋণ দিয়েছে স্টেট ব্যাঙ্ক অফ ইন্ডিয়াসহ ১৩ টি ব্যাঙ্কের একটি কনসোর্টিয়াম। এই টাকা বন্দরের প্রথম ধাপের উন্নয়নের জন্য তহবিল গঠন করবে।
গঙ্গাভরাম পোর্ট লিমিটেডের প্রথম খরিদ্দার হচ্ছে জাতীয় ইস্পাত নিগম লিমিটেড, যেটি বিশাখাপত্তনাম ইস্পাত কারখানা পরিচালনা করে এবং পূর্বে বিশাখাপত্তনাম বন্দর ব্যবহার করত কাঁচামাল আমদানির জন্য। গঙ্গাভরাম পোর্ট লিমিটেড রেলওয়ে পরিবহন খরচ কমাতে বিশাখাপত্তনাম ইস্পাত কারখানায় আমদানিকৃত কাঁচামাল সরাসরি পরিবহন করার জন্য কনভেয়ার নির্মাণের পরিকল্পনা করছে।
বিশখাপত্তনম বন্দরের ব্যবসা যেনও অনিশ্চিত না হয়ে পড়ে, এই জন্য বিশাখাপত্তনাম বন্দরটির মালিকানা ভারত সরকার, বিশাখাপত্তনাম বন্দর এবং গঙ্গাভরাম বন্দরের বেসরকারি পরিচালক গোষ্ঠীর মধ্যে একটি যৌথ উদ্যোগের প্রস্তাব দিয়েছিল। তবে, এই প্রস্তাবটি তৎকালীন অন্ধ্রপ্রদেশের মুখ্যমন্ত্রী এন. চন্দ্রবাবু নাইডু কর্তৃক প্রত্যাখ্যাত হয়েছিল।
ডিভিএস রাজু, বন্দরের উদ্বোধন অনুষ্ঠানের সময় সাংবাদিকদের সাথে কথা বলার সময়, বলেন গঙ্গাভরাম বন্দরটি বিশাখাপত্তনাম বন্দরের প্রতিযোগী হিসেবে নয়, বরং প্রকৃত পরিপূরক বন্দর হিসাবে পরিচালিত হবে।
গঙ্গাভরাম বন্দর বৃহত্ত আকারের ২,০০,০০০ ডিডবলুটি জাহাজগুলি পরিচালনা করতে সক্ষম। রাজ্য সরকার গঙ্গাভরাম বন্দর থেকে ₹২১ কোটি টাকা ব্যয়ে একটি চার লেনের উড়ালপুল নির্মাণের পরিকল্পনা করছে।
বন্দরটি ২০১৪-২০১৫ সালে ২০.৭৪ মিলিয়ন টন পণ্য পরিবহন করে।এর আগের বছর বন্দরটি ১৫ মিলিয়ন টনের বেশি পণ্য পরিবহন করেছিল। বন্দরটি ২০১৬-২০১৭ অর্থবছরে ১৮.০৪ মিলিয়ন টন পণ্য পরিবহন করেছে।
সবুজকলি মাধ্যমিক বিদ্যালয়
সবুজকলি মাধ্যমিক বিদ্যালয় () বাংলাদেশের কুষ্টিয়া জেলার ভেড়ামারা উপজেলার একটি ঐতিহ্যবাহী শিক্ষা প্রতিষ্ঠান। ভেড়ামারা উপজেলার প্রাণকেন্দ্রে প্রায় ২ একর জমির উপর বিদ্যালয়টি অবস্থিত। ১৯৮৯ সালে বিদ্যালয়টি প্রতিষ্ঠা করা হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, যশোরের অধিভূক্ত একটি শিক্ষাপ্রতিষ্ঠান।
সবুজকলি মাধ্যমিক বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ১৯৮৯ সালে প্রতিষ্ঠা লাভ করে।
বিদ্যালয়ে ২টি পুরাতন দোতলা ভবন, একটি একতলা ভবনে মোট ৮টি কক্ষ আছে। ছাত্রদের কোলাহলে প্রায় ২ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত।
কার্ট কোবেইন
কার্ট ডোনাল্ড কোবেইন ( ২০ ফেব্রুয়ারী, ১৯৬৭ – ৫ এপ্রিল, ১৯৯৪ ) একজন আমেরিকান সঙ্গীতশিল্পী যিনি মূলত রক ব্যান্ড নির্ভানার মূল গায়ক, গিটারিস্ট হিসেবেই বেশি পরিচিত ছিলেন। ১৯৮৫ সালে ওয়াশিংটনে ক্রিস্ট নভসেলিচ কে সাথে নিয়ে প্রতিষ্ঠা করেন নির্ভানা। তাদের প্রথম অ্যালবাম ব্লীচ বের হয় ১৯৮৯ সালে, তাদের দ্বিতীয় অ্যালবাম নেভারমাইন্ড (১৯৯১) এর গান স্মেলস লাইক টিন স্পিরিট তাদেরকে নিয়ে যায় সাফলতার শীর্ষে।
ওয়াশিংটনের অ্যাবারডিনের গ্রেজ হারবর হসপিটালে কোবেইনের জন্ম হয় , মা ওয়েন্ডি এলিজাবেথ এবং বাবা ডোনাল্ড লীল্যান্ড কোবেইনের পরিবারে। তার ছোটবোন কিংবারলি জন্ম নেন ১৯৭০ সালের এপ্রিলে।
ছোটোবেলাতেই সংগীতের প্রতি আগ্রহ জন্ম নেয় কোবেইনের, চার বছর বয়স থেকেই তিনি পিয়ানো বাজাতে শুরু করেন। নয় বছর বয়সেই কোবেইনের বাবা মা আলাদা হয়ে যান। ব্যাপারটি কোবেইনের জীবনে বিশেষ প্রভাব ফেলেছিল।
কোবেইন ১৯৯২ সালের ২৪ শে ফেব্রুয়ারী বিয়ে করেন কোর্টনি লাভ কে। ঐ বছরের আগস্টের ১৮ তারিখে তাদের একমাত্র কন্যা ফ্রান্সীস বীন কোবেইন জন্ম নেয়। অল্প বয়সেই বাবা মার বিচ্ছেদ যেই প্রভাব তার মানসিকতায় ও জীবনে ফেলেছিল, তার ফল স্বরূপ পরবর্তীকালে ব্যাক্তিগত জীবনে বিভিন্ন মানসিক অশান্তি, মাদকাসক্তি ও মাদক সম্পর্কিত নানান রকম সমস্যায় প্রায়ই জড়িয়ে থাকতেন কোবেইন।
১৯৯৪ সালের ৫ এপ্রিলে কোবেইন আত্মহত্যা করেন। আনুমানিক মৃত্যুর তিন দিন পর, ৮ ই এপ্রিল, কোবেইনের লেক ওয়াশিংটন বুলেভার্দের বাড়িতে তার মৃত দেহ পাওয়া যায়। মারা যাওয়ার আগে একটি চিঠিও লিখে রেখে যান তিনি।
ভেড়ামারা রেলওয়ে স্টেশন
ভেড়ামারা রেলওয়ে স্টেশন হচ্ছে বাংলাদেশের খুলনা বিভাগের কুষ্টিয়া জেলার ভেড়ামারা উপজেলায় অবস্থিত একটি রেলওয়ে স্টেশন। এটি ভেড়ামারা পৌরসভায় অবস্থিত একটি স্টেশন।
অন্ধকার
অন্ধকার বলতে সাধারনত দৃশ্যমান আলোর অনুপস্থিতিকেই বোঝায়।রঙের জগতে এটাকে কালো বলে।
যখন আলো অথবা অন্ধকার যে কোন একটি প্রধান্য বিস্তার করে তখন মানুষ রঙ পৃথক করতে পারে না।
পদার্থবিদ্যায় অন্ধকার বলতে সেই সব বস্তুকে বোঝায় যেগুলো থেকে ফোটন নির্গত হয়. উদাহরণস্বরূপ একটি অনুজ্জ্বল কালো চিত্রাঙ্কন যথেষ্ট পরিমাণ দৃশ্যমান আলো প্রতিফলিত করতে পারে না এবং অন্ধকার প্রতীয়মান হয়। অপরপক্ষে একটি সাদা চিত্রাঙ্কন যথেষ্ট পরিমাণ আলো প্রতিফলিত করে এবং উজ্জ্বলতা প্রতীয়মান হয়।  আরো তথ্য পেতে  রঙ বিষয়টি দেখুন। .
সাহিত্যের  বিভিন্ন শাখায় অন্ধকারকে ছায়া, মন্দ এবং আসন্ন বিপদ রুপে প্রকাশ করা হয়।
বাংলা ভাষাতে বেশ কিছু শব্দ আছে যেগুলো দিয়ে অন্ধকার বোঝায়। যেমনঃ আঁধার,তিমির, তমসা, তমিস্র ইত্যাদি।
জৈবচিকিৎসা প্রকৌশল
জৈব চিকিৎসা প্রকৌশল হচ্ছে স্বাস্থ্যসেবা উদ্দেশ্যে চিকিৎসাবিদ্যা ও জীববিজ্ঞান থেকে প্রকৌশলবিদ্যার নীতি ও নকশার প্রয়োগ। এই ক্ষেত্রটি ইঞ্জিনিয়ারিং এবং চিকিৎসাবিদ্যার মধ্যে পার্থক্য কমিয়ে আনছে। ইহা প্রকৌশলবিদ্যার নকশা ও সমসসা সমাধানের সাথে চিকিৎসা ও জীববিজ্ঞানের আধুনিকতম জ্ঞানের মেলবন্ধনের মাধ্যমে স্বাস্থ্যসেবা,রোগনির্ণয়ের উন্নতি ঘটাচ্ছে। অন্যান্য প্রকৌশলবিদ্যার তুলনায় জৈবচিকিৎসা প্রকৌশল তুলনামূলক নতুন চালু হয়েছে। এর সাম্প্রতিক নব নব আবিষ্কার এতটাই গুরুত্ব বহন করে যে ইহা নিজস্ব একটি প্রকৌশলবিদ্যার অংশ হয়ে উঠেছে। চিকিৎসা প্রকৌশলের অধিকাংশ কাজ ই গবেষণা নির্ভর। প্রকৌশলবিদ্যার এই অংশেই কৃত্রিম অঙ্গ,চিকিৎসা সঙ্ক্রান্ত বিভিন্ন যন্ত্রপাতি, বিভিন্ন ঔষধসহ চিকিৎসাবিজ্ঞানের সকল নতুন নতুন আবিষ্কার নিয়ে আলোচনা করা হয়।
বায়োইনফরমেটিক্স বা জৈব তথ্যবিজ্ঞান হল এমন একটি কৌশল যেখানে জৈবিক-তথ্য সহজে বুঝার জন্য সফটওয়্যার ভিত্তিক পদ্ধতি ব্যবহার করা হয়। বিজ্ঞানের একটি আন্তঃবিষয়ক ক্ষেত্র হিসেবে এবং জৈবিক তথ্যাবলি ব্যাখ্যা ও বিশ্লেষণের জন্য বায়োইনফরমেটিক্স হল কম্পিউটার বিজ্ঞান,পরিসংখ্যান,গণিত ও প্রকৌশলবিদ্যার এক অপূর্ব সম্মিলন।
বায়োইনফরমেটিক্সকে ছাতার সাথে তুলনা করা যায় যেখানে জৈবিক গবেষণার একটি পদ্ধতি হিসেবে কম্পিউটার প্রোগ্রামিংকে ব্যবহার করা হয় পাশাপাশি এটি "পাইপলাইন" এর নির্দিষ্ট বিশ্লেষণের রেফারেন্স হিসেবেও ব্যবহ্রত হয় যা জিনোমিক্স ক্ষেত্রে বারবার ব্যবহার করা হয়। বায়োইনফরম্যাটিক্সের প্রচলিত ব্যবহারসমূহের মধ্যে কোন জীবের জিন ও নিউক্লিওটাইডের(SNPs) সনাক্তকরণ অন্যতম। সাধারণত এসব সনাক্তকরণ করা হয় রোগের জিনগত ভিত্তি, মৌলিক অভিযোজন, কাম্য বৈশিষ্ট্য (বিষেশতঃকৃষি প্রজাতিতে), মানুষের মধ্যে পার্থক্য প্রভৃতি বিষয় সম্পর্কে ভাল করে বুঝার উদ্দেশ্য নিয়ে।অর্থাৎ প্রচলিত ভাবে বায়োইনফরম্যাটিক্স, নিউক্লিক অ্যাসিড এবং প্রোটিন ক্রমের মধ্যে যে সাংগঠনিক নীতিগুলো আছে তা বুঝার চেষ্টা করে।
প্রজাপতি (তারা)
প্রজাপতি হল অরিগা মণ্ডল-এ অবস্থিত একটি জোড়াতারা । খালি চোখে এটি দেখতে পাওয়া যায়। এর আপাত উজ্বলতা ৩.৭১৫। এটিকে ইংরেজীতে বলা হয়ে থাকে Delta Aurigae (δ Aur, δ Aurigae)। ৬-১৫ অক্টোবর এখানে উল্কাবৃষ্টি দেখা যায়। তারাটির পৃষ্ঠের তাপমাত্রা ৪৭৮৬ কেলভিন।
এই তারার যে অংশটি দেখা যায় তা হল একটি দানব তারা। এটি কে-০ বর্ণালীশ্রেণীর। তারাটির ভর সূর্যের ১১ গুণ, এবং এটি সূর্যের তুলনায় ৬২ গুণ উজ্জ্বল।
ইংরেজীতে কিংবা গ্রীক ভাষায় এর সুনির্দিষ্ট কোন নাম নেই। ভারতিয় জ্যোতির্বিজ্ঞানে সংস্কৃত ভাষায় এর নাম রাখা হয় প্রজাপতি। প্রজাপতি হল হিন্দুধর্মের বেদ অনুসারে "সৃষ্টির দেবতা"।
চীনা তারাচিত্রে এর নাম দেখা যায় 八穀 (Bā Gǔ), যার অর্থ "আট রকমের শষ্য"। আটটি শষ্য বুঝানো হয় প্রজাপতিসহ 
, , , , , and তারাগুলোকে। প্রজাপতি তারাটিকে নির্দিষ্ট করে বলা হয় 八穀一 (Bā Gǔ yī)। যার অর্থ দাঁড়ায় "আট শষ্যের প্রথম শষ্য", অর্থাৎ ধানকে বুঝানো হয়ে থাকে।
নগ্ন সমুদ্র সৈকত
নগ্ন সমুদ্র সৈকত, মাঝেমাঝে বলা হয় কাপড়-ঐচ্ছিক অথবা মুক্ত সমুদ্র সৈকত, হল একটি সমুদ্র সৈকত। যেখানে ব্যবহারকারীরা আইনত ভাবে নগ্ন হতে পারে। নগ্ন সমুদ্র সৈকতে সাধারণত মিশ্র গোসল হয়ে থাকে। সাধারণত এই ধরণের সমুদ্রসৈকতগুলো জনসম্মুখে থাকে, যেকোন অভিহিত জনগণ সদস্য না হয়ে সুবিধাগুলো ভোগ করতে পারে। এই সমুদ্র সৈকতের সুবিধাটি সাধারণত অজ্ঞাতনমারা ব্যবহার করে থাকে। নগ্নতাবাদী রিসোর্ট অথবা সুবিধা অসদৃশ্য, সেখানে সাধারণত সদস্য না হয়ে অথবা স্বাস্থ্য পরীক্ষা দিয়ে নগ্ন সমুদ্র সৈকত ব্যবহার করতে পারে। সাধারণত নগ্ন সমুদ্র সৈকতের ব্যবহারের সুবিধা নৈমিত্তিক, পূর্বে-বুকিং এর কোন প্রয়োজন হয়না।. নগ্ন সমুদ্র সৈকত সাধারণত অফিসিয়াল হতে পারে (আইনত অনুমোদিত), আনাফিশিয়াল (বাসিন্দারা এবং আইন প্রয়োগকারীরা সহ্য করে), অথবা বেআইনি। যাইহোক, নগ্ন সমুদ্র সৈকতগুলো শহর থেকে অপেক্ষাকৃত হালকা দূরত্বে অবস্থিত, সাধারণ সমুদ্র সৈকত অপেক্ষায় নগ্ন সমুদ্র সৈকপ্তে প্রবেশে অনেক কঠিন।
হাত্তীক ভাষা
হাত্তীক বা হাত্তীয় ভাষা হল একটি অ-ইন্দো-ইউরোপীয় এগলুটিনেটিভ ভাষা, যা খ্রিষ্টপুর্ব ২য় থেকে ৩য় শতাব্দীতে এশিয়া মাইনরের হাইতীর অধিবাসীগণের কথ্য ভাষা ছিল। ভাষাবিদদের মতে হাত্তীয় ভাষা হিট্টিট সাম্রাজের ইন্দো-ইউরোপীয় হিট্টিট ভাষা থেকে সম্পূর্ণ আলাদা একটি ভাষা।
জানার জন্য কিছু শব্দ:
হোক ভাষাসমূহ
হোকান ভাষা পরিবার হল এক ডজনেরও বেশি ছোট ভাষা পরিবারের একটি কল্পিত গোষ্ঠি, যা মূলত ক্যালিফোর্নিয়া, অ্যারিজোনা ও বাজা ক্যালিফোর্নিয়ার কথ্য ভাষা। প্রায় এক শতাব্দী আগে থেকে এডওয়ার্ড স্যাপির প্রথম "হোকান" প্রস্তাব দেন, যার সামান্য কিছু প্রমাণ পাওয়া গেছে যে এই পরিবারের ভাষাসমূহ একে অপরের সাথে সম্পর্কিত। যদিও কিছু হোকান পরিবারের ভাষা উত্তর ক্যালিফোনিয়ার সাথে সম্পর্কিত হতে পারে, তবুও আজ খুব কম সংখ্যক ভাষাবিদ হোকান ভাষা পরিবারের বৈধ্যতা প্রমাণ হতে পারে বলে আশা করে। এবং এটি একটি বিতর্কিত ভাষা পরিবার হিসাবে রয়ে গেছে।
আমি বাংলায় গান গাই
আমি বাংলায় গান গাই গানটি বাংলাদেশের একটি বিখ্যাত দেশাত্মবোধক গান। গানটির গীতিকার ভারতীয় গায়ক ও কবি প্রতুল মুখোপাধ্যায়। গানটির সুরকার ও মূল গায়কও তিনি।
প্রতুল মুখোপাধ্যায়ের গানটি বাংলাদেশের জনপ্রিয় শিল্পী মাহমুদুজ্জামান বাবু গেয়েছেন।
কাঁদতে আসিনি, ফাঁসির দাবি নিয়ে এসেছি
কাঁদতে আসিনি, ফাঁসির দাবি নিয়ে এসেছি কবিতাটি ভাষা আন্দোলন নিয়ে লিখিত প্রথম কবিতা। এই জন্য কবিতাটিকে একুশের প্রথম কবিতাও বলা হয়। ১৯৫২ সালের ২১ ফেব্রুয়ারি কবিতাটি রচনা করেন ভাষাসৈনিক মাহবুব উল আলম চৌধুরী।
১৯৫২ সালের একুশে ফেব্রুয়ারিতে ঢাকায় গুলিবর্ষণ ও হত্যাকান্ডের সময় মাহবুব উল আলম চট্রগ্রাম জেলা রাষ্ট্রভাষা-সংগ্রাম পরিষদের আহ্বায়ক ছিলেন। ২১শে ফেব্রুয়ারির ঠিক আগে আগেই তিনি আকস্মিকভাবে জলবসন্ত রোগে আক্রান্ত হন। ঢাকার ছাত্রহত্যার খবর পেয়ে সেই রাতেই রোগশয্যায় শুয়ে তিনি এই দীর্ঘ কবিতাটি রচনা করেন। রাতেই সেটি মুদ্রিত হয় এবং পরের দিন প্রচারিত হয়। এছাড়া সে দিনই চট্রগ্রামের প্রতিবাদ সভায় পঠিত হয়েছিল।
এখানে যারা প্রাণ দিয়েছে
রমনার ঊর্ধ্বমুখী কৃষ্ণচূড়ার তলায়
যেখানে আগুনের ফুলকির মতো
এখানে ওখানে জ্বলছে অসংখ্য রক্তের ছাপ
সেখানে আমি কাঁদতে আসিনি।
আজ আমি শোকে বিহ্বল নই
আজ আমি ক্রোধে উন্মত্ত নই
আজ আমি প্রতিজ্ঞায় অবিচল।
যে শিশু আর কোনোদিন তার
পিতার কোলে ঝাঁপিয়ে পড়ার
যে গৃহবধূ আর কোনোদিন তার
স্বামীর প্রতীক্ষায় আঁচলে প্রদীপ
ঢেকে দুয়ারে আর দাঁড়িয়ে থাকবে না
যে জননী খোকা এসেছে ব’লে
উদ্দাম আনন্দে সন্তানকে আর
বুকে জড়িয়ে ধরতে পারবে না
যে তরুণ মাটির কোলে লুটিয়ে
পড়ার আগে বার বার একটি
প্রিয়তমার ছবি চোখে আনতে
সে অসংখ্য ভাইবোনদের নামে
আমার হাজার বছরের ঐতিহ্যে লালিত
যে ভাষায় আমি মাকে সম্বোধনে অভ্যস্ত
সেই ভাষা ও স্বদেশের নামে
এখানে এই বিশ্ববিদ্যালয়ের উন্মুক্ত প্রাঙ্গণে
আমি তাদের ফাঁসির দাবি নিয়ে এসেছি
যারা আমার অসংখ্য ভাইবোনকে
নির্বিচারে হত্যা করেছে।
(অংশ)
ও আমার দেশের মাটি
ও আমার দেশের মাটি একটি রবীন্দ্রসংগীত। এটি একটি দেশাত্মবোধক গান। এটির রচনাকাল ১৯০৫ থ্রিস্টাব্দে (১৩১২ বঙ্গাব্দ)। গানটির স্বরলিপিকার ইন্দিরা দেবী।ও আমার দেশের মাটি, তোমার 'পরে ঠেকাই মাথা।
তোমাতে বিশ্বময়ীর, তোমাতে বিশ্বমায়ের আঁচল পাতা ॥
তুমি মিশেছ মোর দেহের সনে,
তুমি মিলেছ মোর প্রাণে মনে,
তোমার ওই শ্যামলবরন কোমল মূর্তি মর্মে গাঁথা ॥
ওগো মা, তোমার কোলে জনম আমার, মরণ তোমার বুকে।।
তোমার 'পরে খেলা আমার দুঃখে সুখে।
তুমি অন্ন মুখে তুলে দিলে,
তুমি শীতল জলে জুড়াইলে,
তুমি যে সকল-সহা সকল-বহা মাতার মাতা ॥
ও মা, অনেক তোমার খেয়েছি গো, অনেক নিয়েছি মা--
তবু জানি নে-যে কী বা তোমায় দিয়েছি মা!
আমার জনম গেল বৃথা কাজে,
আমি কাটানু দিন ঘরের মাঝে--
তুমি বৃথা আমায় শক্তি দিলে শক্তিদাতা ॥
বুদ্ধি প্রধান
বুদ্ধি বাহাদুর প্রধান (; জন্ম: ১৫ ডিসেম্বর, ১৯৭৮) বিরাটনগর এলাকায় জন্মগ্রহণকারী নেপালের আন্তর্জাতিক ক্রিকেট আম্পায়ার। এ পর্যন্ত ২৪টি একদিনের আন্তর্জাতিক ও ১৫টি টুয়েন্টি২০ আন্তর্জাতিক খেলা পরিচালনায় অংশগ্রহণ করেছেন তিনি। তবে সবগুলো খেলাই পরিচালনা করেছেন আইসিসি'র সহযোগী সদস্যভূক্ত দেশগুলোর মধ্যে। নেপালের প্রথম ব্যক্তি হিসেবে একদিনের আন্তর্জাতিকে আম্পায়ার হিসেবে খেলা পরিচালনা করার গৌরব লাভ করেন বুদ্ধি প্রধান।
বিদ্যালয় জীবনে ক্রিকেট খেলতে শুরু করেন। পরবর্তীতে ক্লাব পর্যায়ে অংশ নেন। দলে তিনি মূলতঃ উদ্বোধনী বোলার হিসেবে ভূমিকা রাখতেন ও মাঝারি-সারির ব্যাটসম্যান হিসেবে পরিচিত ছিল তার। আঞ্চলিক লীগে খেলার আগ্রহ থাকলেও রাজনৈতিক কারণে খেলার সুযোগ ঘটেনি তার। এরপর থেকেই আম্পায়ারিত্বের দিকে ঝুঁকে পড়েন ও নেপাল ক্রিকেট সংস্থার আমন্ত্রণে প্রতিযোগিতা পরিচালনার জন্য তাকে অন্তর্ভুক্ত করা হয়। ১৯৯৯ সালে ঢাকায় এসিসি'র উদ্যোগে আম্পায়ারিং কোর্সে অংশ নেন। ২০০০ সাল থেকে আন্তর্জাতিক পর্যায়ের ক্রিকেটে আম্পায়ারিত্ব করতে শুরু করেন।
ব্রজ ভাষা
ব্রজ ভাষা' (দেবনাগ্রী: ब्रज भाषा) বা (গুরমুখী: ਬ੍ਰਜ ਭਾਸ਼ਾ), বা (बृज भाषा, ਬ੍ਰਿਜ ਭਾਸ਼ਾ), ব্রজ বাখা (ब्रज भाखा, ਬ੍ਰਜ ਭਾਖਾ), অথবা দেহাতি জবান (देहाती ज़बान, ਦੇਹਾਤੀ ਜ਼ਬਾਨ, ",())" , হল একটি পশ্চিমা হিন্দুস্থানি ভাষা যা হিন্দি ভাষার সাথে গভীর সম্পর্কযুক্ত। এই ভাষাকে সরাসরি হিন্দি ভাষাই বলা যায়। ১৯ শতকে হিন্দুস্থানের খারিবলিতে এই ভাষার ব্যাপক প্রচলন হয় ।
যে সকল অঞ্চলে ব্রাজ ভাষা প্রচলিত আছে এবং ভাষা হিসাবে ব্যবহার হয় ।
ধর্মীয় শিক্ষায় ব্রজ ভাষা এগিয়ে আছে এবং ব্রজ ভাষায় কিছু গ্রন্থ রচিত হয়েছিল ।
জিওফ লসন
জিওফ্রে ফ্রান্সিস লসন, ওএএম (জন্ম: ৭ ডিসেম্বর, ১৯৫৭) নিউ সাউথ ওয়েলসের ওয়াগা ওয়াগা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও পাকিস্তান ক্রিকেট দলের সাবেক কোচ। অস্ট্রেলিয়া ক্রিকেট দলের অন্যতম সদস্য ছিলেন তিনি। অস্ট্রেলীয় কবি হেনরি'র নাম অনুসরণে 'হেনরি' ডাকনামে পরিচিত জিওফ লসন মূলতঃ ফাস্ট বোলার ছিলেন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন তিনি।
১৯৭৭-৭৮ মৌসুমে নিউ সাউথ ওয়েলসের পক্ষে প্রথম খেলতে নামেন। ১৯৮০-৮১ মৌসুমে তাঁর আন্তর্জাতিক ক্রিকেটে অভিষেক ঘটে। লসন তিনবার ইংল্যান্ড সফর করেন। তন্মধ্যে ১৯৮৯ সালে অ্যাশেজ সিরিজ বিজয়ী দলের সদস্য ছিলেন তিনি। ১৯৮০-এর দশকের শুরুতে কয়েক মৌসুমে লসন অস্ট্রেলিয়ার শীর্ষস্থানীয় ফাস্ট বোলার ছিলেন। কিন্তু, আঘাতের কারণে তাঁর খেলোয়াড়ী জীবনের অকাল সমাপ্তি ঘটে।
ক্রিকেট থেকে অবসর নেবার পর কোচ, ধারাভাষ্যকার ও ক্রীড়া লেখকের দায়িত্বে ছিলেন। ১৯৯৫ থেকে ১৯৯৭ সাল পর্যন্ত নিউ সাউথ ওয়েলস দলকে কোচিং করান। ১৬ জুলাই, ২০০৭ তারিখে দুই বছর মেয়াদে পাকিস্তান ক্রিকেট দলের কোচ মনোনীত হন। তৃতীয় বিদেশী হিসেবে তিনি এ দায়িত্ব পান। ২০ অক্টোবর, ২০০৮ তারিখে পাকিস্তান ক্রিকেট বোর্ডের সভাপতি ইজাজ বাট জানান যে, এপ্রিল, ২০০৯ সালে লসনের মেয়াদ পূর্তির পর নবায়ণের সম্ভাবনাকে নাকচ করে দেন। তিনি মন্তব্য করেন যে, লসনের কোন উপযোগিতা আমাদের কাছে নেই। এরই ধারাবাহিকতায় ২৪ অক্টোবর, ২০০৮ তারিখে তাঁকে অব্যাহতি প্রদান করা হয়। লাহোরে অবস্থানকালে একজন অস্ট্রেলীয় হিসেবে বেশ আনন্দঘন সময় কাটিয়েছেন বলে লসন জানান।
এবিসি রেডিও, চ্যানেল নাইন ও ফক্সস্পোর্টস ধারাভাষ্যকারের দায়িত্ব পালন করেন। এছাড়াও সিডনি মর্নিং হেরাল্ডসহ বিশ্বের বিভিন্ন দেশের সংবাদপত্র ও সাময়িকীতে অংশ নেন। ১৯৯০ সালে ক্রিকেটে অনবদ্য সেবা প্রদান করায় লসনকে অর্ডার অব অস্ট্রেলিয়া ও ২০০২ সালে অস্ট্রেলীয় ক্রীড়া পদক প্রদান করা হয়।
তামান ভাষাসমূহ
তামান ভাষাসমূহ পূর্ব সুদানের ভাষা পরিবারের একটি অবৈধ শাখা যা সাদ এবং সুদানে বলা হয়, যদিও "গ্লোট্টোলগে" এটা বলা আছে যে "তামা ভাষাকে পূর্ব সুদানীয় ভাষা থেকে বর্ণনা করার কোন চূড়ান্ত পদ্ধতি নেই"।
ভাষাগুলো হল:
জে ভাষাসমূহ
জে ভাষাসমূহ (এভাবেও বর্ণনা করা হয় Gê, Jean, Ye, Gean), বা জে-কেইঙ্গান ভাষাসমূহ, ব্রাজিলের স্থানীয় লোকজনের মধ্যে জে সম্প্রদায় ব্যবহার করে ।
এই ভাষার পরিবার গুলো নিম্নরুপ:জে ভাষা মূল মাক্রো জে ভাষা গঠন করে । কাউফমান,মুরনো-গ্লাডস্ট (১৯৯০ সালের) প্রভৃতি ভাষার প্রস্তাবনায় বিশ্বাসী ।
ত্রিনিদাদ ও টোবাগো জাতীয় ক্রিকেট দল
ত্রিনিদাদ ও টোবাগো ক্রিকেট দল জাতীয় পর্যায়ে ত্রিনিদাদ ও টোবাগো‘র প্রতিনিধিত্বকারী জাতীয় ক্রিকেট দল। ক্যারিবিয় দ্বীপপুঞ্জের আঞ্চলিক চারদিনের প্রতিযোগিতা ও নাগিকো আঞ্চলিক সুপার৫০ নিয়ে গঠিত ওয়েস্ট ইন্ডিজের পেশাদার ক্রিকেট লীগে বিশেষ অধিকারপ্রাপ্ত দল হিসেবে এটি ত্রিনিদাদ ও টোবাগো রেড ফোর্স নামধারণ করেছে। আন্তর্জাতিক ক্রিকেটে ওয়েস্ট ইন্ডিজের প্রতিনিধিত্বকারী সেরা খেলোয়াড়দের অপূর্ব সমাবেশ ঘটেছে এখানে।
১৮৬৯ সালে প্রথমবারের মতো ত্রিনিদাদ দল প্রথম-শ্রেণীর ক্রিকেটে অংশ নেয়। ডেমেরারার বিপক্ষে দলটি ১-১ ব্যবধানে সিরিজ ড্র করেছিল। ১৯৯৮ সালের কমনওয়েলথ গেমসে ত্রিনিদাদ ও টোবাগো দল অংশ নিয়েছিল। আঞ্চলিক চারদিনের প্রতিযোগিতায় পাঁচবার শিরোপা লাভসহ দশবার ডব্লিউআইসিবি কাপ জয় করে। দলটি ক্যারিবিয়ান টুয়েন্টি২০ প্রতিযোগিতার বর্তমান চ্যাম্পিয়ন।
২০১৫-১৬ মৌসুমের আঞ্চলিক চারদিনের প্রতিযোগিতা বা আঞ্চলিক সুপার৫০ প্রতিযোগিতায় ত্রিনিদাদ ও টোবাগার পক্ষে অংশগ্রহণকারী খেলোয়াড়দের তালিকা নীচে দেয়া হলো। আন্তর্জাতিক পর্যায়ে ক্যাপ পরিধানকারীদেরকে গাঢ় হরফে দেখানো হয়েছে:
উৎস: আঞ্চলিক চারদিনের প্রতিযোগিতা, আঞ্চলিক সুপার৫০
ইদো
ইদো বা IDO নির্দেশ করে:
স্থানভেদে:
সংগঠনভেদে:
অন্যান্য ব্যবহারভেদে:
হেলোপেলটিস
হেলোপেলটিস () গণ এর সকল কীট যা চায়ের গান্ধি পোকা () নামেই বেশি পরিচিত চা গাছের অন্যতম প্রধান অনিষ্টকারী কীটপতঙ্গ। বাংলাদেশসহ ভারতের আসাম, শ্রীলঙ্কা, ভিয়েতনাম, ও ইন্দোনেশিয়ায় এ পোকা ব্যাপকভাবে বিন্তৃত। আকৃতিগত দিক থেকে এগুলো অনেকটা মশার মতো বলে এগুলোকে মশা-জাবপোকা () বলে। চা গাছের ক্ষতি ছাড়াও এটি কোকো, তুলা ও নানা রকমের ডাল জাতীয় ফসলের ক্ষতিসাধন করে।
চায়ের গান্ধি পোকা আকারে লম্বা ধরনের। দেহ গড়ে ৬ মি.মি. লম্বা। মাধার রঙ জলপাই সবুজ ও কালো; ব্ক্ষাঞ্চল হালকা হলুদ ও কালো; উদরাঞ্চল হলুদ ও কালচে সবুজ রঙের। এগুলোর সামনের ডানা সামান্য পুরু ও স্বচ্ছ। শুঙ্গ বেশ লম্বা ও সূত্রাকার। স্কুলেটামের উপরিভাগে ড্রামের কাঠির মতো এক প্রকার কাঁটা বর্তমান। পূর্নবয়স্ক পোকার দেহে চারটি ডানা থাকে। এর সাহা্যে এরা উড়তে পারে।
পূর্নাঙ্গ স্ত্রী পোকা একটি একটি করে এক সাথে প্রায় ৫০০ টি পর্যন্ত ডিম পাড়ে। ডিমগুলো ডালের নরম অংশ, পাতার মধ্যশিরা এবং পত্রাক্ষে আটকে থাকে। ডিমগুলো লম্বা শসার আকৃতির এবং এক প্রান্তে দুটি লোম থাকে। গ্রীষ্মকালে ৫-১০ দিন ও শীতকালে ১১-২৭ দিনের মধ্যে ডিম ফুটে নিম্ফ বের হয়। এরা দেখতে অনেকটা মাকড়সার মতো হয়। নিম্ফ অবস্থায় এগুলো চলাফেরা করতে পারে। নিম্ফের দেহ ৪.৫ মিমি. লম্বা। নিম্ফ প্রথমে ফ্যাকাশে হলুদ বর্নের দেখায়। ধীরে ধীরে এগুলো সবুজাফ-হলুদ বর্ণ ধারণ করে। পর পর পাঁচ বার খোলস ত্যাগ করার পর নিম্ফ পূর্ণবয়স্ক কীটপতঙ্গে পরিণত হয়। বাংলাদেশে চায়ের গান্ধিপোকা বছরে প্রায় ১৮ বার বংশবিস্তার করে।
গান্ধি পোকা সাধারনত চা গাছের কচি ডগা ও পাতার বেশি ক্ষতি করে। এগুলো ডগা ও পাতায় অসংখ্য ছিদ্র করে রস চুষে খায়। একটি পোকা দৈনিক গড়ে দুটি কচি ডগা নষ্ট করে।
ডেডপুল (চলচ্চিত্র)
ডেডপুল হচ্ছে একটি আমেরিকান সুপারহিরো ফিল্ম যা ২০১৬ সালে মুক্তি পেয়েছে। এটি এক্স মেন ফিল্ম সিরিজ এর অষ্টম সিনেমা। সিনেমাটি একই নামের কমিক চরিত্র ডেডপুল/ ওয়েড উইলসন এর উপর ভিত্তিকরে নির্মিত। এটি পরিচালক টিম মিলার এর প্রথম চলচ্চিত্র। এতে অভিনয় করছেন রায়ান রেইনল্ডস ‘ডেডপুল/ওয়েড উইলসন’ চরিত্রে, মোরেনা ব্যাকারিন ‘ভেনেসা’ চরিত্রে এবং টি জে মিলার ‘উইজেল’ চরিত্রে। ‘ডেডপুল’ এর চিত্রনাট্য লিখেছেন রব লাইফেল্ড, ফ্যাবিয়ান নিসিজা, হেট রিজি এবং পল ওয়ারনিক।
কর্টিসল
কর্টিসল বা কর্টিসোল অ্যাড্রেনাল গ্রন্থি থেকে নিঃসৃত একটি হরমোন যাকে স্ট্রেস হরমোন বা মানসিক চাপ ও দুশ্চিন্তার হরমোন নামে ডাকা হয়ে থাকে। করতিসল দেহের নিম্নোক্ত কার্যক্রমে সহায়তা করেঃ